

**ҚАЗАҚСТАН РЕСПУБЛИКАСЫНЫҢ ШЕКАРАЛАРЫНДА ФИТОСАНИТАРЛЫҚ БАҚЫЛАУ ҰЙЫМДАСТЫРУ ЖӨНIНДЕГI ШАРАЛАР ТУРАЛЫ**

ҚАЗАҚСТАН РЕСПУБЛИКАСЫ МИНИСТРЛЕР КАБИНЕТIНIҢ ҚАУЛЫСЫ 4 сәуiр 1994 ж. N 317

      Қазақстан Республикасының Министрлер Кабинетi қаулы етедi:
  
      1. Қазақстан Республикасы Министрлер Кабинетiнiң "Қазақстан
Республикасының ТМД елдерiмен шекарасында кедендiк бақылау
ұйымдастыру жөнiндегi шаралары туралы" (Қазақстан Республикасының
ПҮАЖ-ы, 1993 ж., N 43, 519-бап) 1993 жылғы 10 қарашадағы N 1109
P931109\_
қаулысының 6-тармағына сәйкес Қазақстан Республикасы Ауыл
шаруашылығы министрлiгiнiң республиканың негiзгi көлiк
магистральдарында және мемлекеттiк шекарада 227 штаттық құраммен
өсiмдiк карантинi жөнiндегi 54 шекара бекеттерiн құру туралы
ұсынысы қабылдансын.
  
      2. Қазақстан Республикасының Қаржы министрлiгi 1994 жылға
арналған бюджеттi анықтау барысында Қазақстан Республикасының Ауыл
шаруашылығы министрлiгi бойынша операциялық шығындардың құрамына
аталған бекеттер мен олардың штаттық құрамын ұстауға бюджеттiк
қаржы көздейтiн болсын.
  
      3. Аумақтарында өсiмдiк карантинi жөнiндегi шекара бекеттерiн
орналастыру белгiленген облыстардың, аудандардың және қалалардың
әкiмдерi шекаралық карантин бекеттерiнiң қызметкерлерiн қызметтiк
және тұрғын үйлермен қамтамасыз етсiн.
  
      4. Қазақстан Республикасының Ауыл шаруашылығы министрлiгi
Әдiлет министрлiгiмен, бiрлесе отырып қолданылып жүрген заңның
өсiмдiк карантинi жөнiндегi ереженi бұза отырып өсiмдiк негiзiндегi
тауарлар мен жүктердi тасуға кiнәлi заңды ұйымдар мен адамдарға
айып санкцияларын белгiлеу бөлiгiне өзгерiстер мен толықтырулар
енгiзу жайында ұсыныс жасайтын болсын.

Қазақстан Республикасының
Премьер-министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК